Helene Bossert

D **Helene Bossert** (* 8. April 1907 z Zunzge; † 21. Februar 1999 z Dürne) isch e Schwyzer Mundartdichtere us em Baselbiet gsi. 

## Lebe
D Helene Bossert isch d Dochter vom Walter Bossert, eme Wägmacher, Chlibuur un Posamenter, und vo der Elise geb. Schneider, ere Posamäntere, gsi. No de Primarschuel z Zunzge het si e sprochpädagogischi Uusbildig gmacht un het als Huushältere un in Fabrike gschafft. Anne 1944 het si de Ulrich Fausch ghirote, e Schlosser vo Buchs SG. 

D Helen Bossert isch in eifache Verhältnis uufgwachse und hät sich müese durs Läbe kämpfe. Sogar politischi Problem het si gha. Für s Radiostudio Basel het si Hörspiil gschribe.

Will si 1953 uf e Studiereis in d Sowjetunion gfahre isch und wel ihre Maa e Kommunischt oder wenigschtens e kommunistische Sympatisant siig, isch si vom Radio Studio Basel nüm iiglade worde. Si het au Churzgschichtli gschribe und e bizli gschauspileret. 

1988 het si dr Baselbieter Literaturbriis übercho. E baar vo ihre Gedicht ("Was wäiss e Möntsch vom andere?", "Frooge") si vom Peter Escher (1915–2008) in de 1990er Johr verdont worde.

## Äs Gedicht
Ihri Gedicht decke ä ziemli wiiti Palette ab.

### Was wäiss e Möntsch vom andere?
: Was wäiss e Möntsch vom andere?
: was wäiss e Möntsch vo mir? - 
: i kenn mi mängisch sälber nit,
: ischs nit au so bi Dir?

: Me gseht enand. Redt mitenand,
: und glaubt enand z verstoh,
: elläiggen inere stille Stund,
: do chönne Zwyfel cho.

: Wärwäisset. Suecht en Antwort druf
: und isch doch uf der Flucht,
: me drout den alte Fründe nümm.
: s drennt äim e diefi Schlucht.

: Was wäisse Möntsch vom andere?
: was wäisse e Möntsch vo mir? -
: i kenn mi mängisch sälber nit,
: ischs nit au so bi Dir?

Quellä: A druckts Falltblatt zu Ihrem Abläbä. Copyright Vermerk: Dä Sohn, Alleinerb, Urheberrechtsbsizer, Johann Ulrich Fausch (wohnhaft in CH-1283 La Plaine bi Gämf), isch iiverschtandä, dass das Gedicht ins  chunnt.

## Wärk
**Blüemli am Wäg*, Gedichte in Baselbieter Mundart, Selbstverlag, 1. Uuflaag, 1942.
**Unterwägs*, Selbstverlag, 2. Uuflaag, 1973. (Gedichtli)
**Hööchi Zyt... *, Selbstverlag /4 Illustrationen & Gesamtherstellung von Gilbert Uebersax 1. Uuflaag, Basel 1971. (Gedichtli)
**Änedra*, Literarische Schriftenreihe Baselland, Band VIII, 1972. (Ä Churzgschichtlisammlig)
**Hüüser*, Selbstverlag, 1989. (Gedichtli)
**«Verstöhntder mi no?» Alemannische Gedichte von Johann Peter Hebel und Helene Bossert, Jonas Breitenstein, Albin Fringeli, Dieter Fringeli, Hans Gysin, Sophie Hämmerli-Marti, Paul Haller, Franz Hohler, Karl Loeliger, Kurt Marti, Traugott Meyer, Elisabeth Thommen, Marcel Wunderlin im Dialog mit Fotos von Rolf Frei.* Basel 2003, ISBN 3-9520-698-8-4

## Literatur
* 
* Stefan Hess, Rea Köppel (Hg.): *Helene Bossert – Heimatdichtung und Hexenjagd* (= *Quellen und Forschungen zur Geschichte und Landeskunde des Kantons Basel-Landschaft,* Bd. 112). Liestal: Verlag Baselland, 2024, ISBN 978-3-85673-811-2.

## Weblink
* Helene Bossert: Zwei Gedichte: "Wünsch" und "Gigampfe" (1976), Website zu den Deutschschweizer Dialekten, Tonbeispiele aus der Nordwestschweiz, Südbaden und dem Elsass, www.dialekt.ch / www.schweizerdeutsch.ch
* Erinnerungen an die Mundartdichterin Helene Bossert, Mit Märchenaugen und durch Tränenschleier hindurch, *Volksstimme*, Donnerstag, 4. März 1999 Nr. 26.
*Foti vo dr Helene Bossert

## Nowiis